

[bookmark: _Hlk139965530]Apklausos sąlygų 
1 priedas

[bookmark: _Hlk204068363]ĮMOKŲ SURINKIMO PASLAUGA PER SĮ „VILNIAUS MIESTO BŪSTAS“ INTERNETINĘ KLIENTŲ SAVITARNOS SISTEMĄ
TECHNINĖ SPECIFIKACIJA

1. SĄVOKOS IR SUTRUMPINIMAI
1.1. Paslaugų gavėjas – Savivaldybės įmonė „Vilniaus miesto būstas“
[bookmark: _Hlk69200619]1.2. Paslaugų teikėjas – ūkio subjektas – fizinis asmuo, privatusis ar viešasis juridinis asmuo, kita organizacija ir (ar) jų padalinys įskaitant ūkio subjektus, kurių pajėgumais remiamasi, Subteikėjus, darbuotojus ir kitus teisėtais pagrindais Paslaugų teikimui pasitelktus asmenis.
1.3. Sutartis – Sutartis, sudaroma tarp Paslaugų teikėjo ir Paslaugų gavėjo dėl Pirkimo objekto.
1.4. Klientas – Fizinis ar juridinis asmuo, gaunantis paslaugą iš SĮ „Vilniaus miesto būstas“.
1.5. Mokėtojas/Vartotojas – Fizinis ar juridinis asmuo, atsiskaitymus vykdantis per per SĮ „Vilniaus miesto būstas“ internetine savitarnos sistemą.
1.6. Sistema – Paslaugų teikėjo valdoma elektroninė mokėjimo Sistema
1.7. Mokėjimas, mokėjimo operacija – mokėtojo, mokėtojo vardu inicijuotas lėšų įmokėjimas, pervedimas
1.8. Mokėjimo inicijavimo paslauga (MIP) – mokėjimo paslauga, kai mokėjimo paslaugų vartotojo prašymu mokėjimo nurodymas inicijuojamas iš mokėjimo sąskaitos, atidarytos kito mokėjimo Paslaugų teikėjo įstaigoje.
1.9. Mokėjimų apdorojimo paslauga – mokėjimo paslauga, kai mokėjimu Paslaugų Teikėjas sudaro sąlygas priimti mokėjimo operacijas, jas apdoroja ir užtikrina lėšų pervedimą.
1.10. [bookmark: pn1_57]Bankas  –  Lietuvos Respublikoje įsteigta kredito įstaiga, kuri turi licenciją verstis ir verčiasi indėlių ar kitų grąžintinų lėšų priėmimu iš neprofesionaliųjų rinkos dalyvių ir jų skolinimu ir prisiima su tuo susijusią riziką bei atsakomybę. Šiame Įstatyme sąvoka „bankas“ apima ir sąvoką „specializuotas bankas“. 
1.11. Didieji ir mažieji  bankai  – AB SEB bankas, AB „Swedbank”, Luminor Bank AS., AS „Citadele banka“ Lietuvos filialas, UAB „URBO“, AB Šiaulių bankas.
1.12. Paslauga  – mokėjimų apdorojimo paslaugos, renkant mokestį negrynaisiais pinigais per Sistemą, SĮ „Vilniaus miesto būstas“ ir kitos techninėje specifikacijoje nurodytos paslaugos. 
1.13. Planiniai darbai  –  tai iš anksto Paslaugų teikėjo numatyti planiniai darbai, kurių metu galimi paslaugų teikimo sutrikimai ar visiškas paslaugų neteikimas.
1.14. Sistemos palaikymas – Sistemos darbo problemų ir sutrikimų nustatymas ir jų sprendimas.
1.15. Konsultavimas – Paslaugų gavėjo atstovų konsultavimas visais su Sistemos naudojimu ir jos veikimu susijusiais klausimais. Paslaugų teikėjas privalo teikti konsultacijas susijusias su paslaugos integravimu, paslaugos veikimu, bei kitais bendro pobūdžio klausimais.
1.16. Sutrikimas – Sistemos sutrikimas. 
1.17. Reakcijos laikas  –  tai laikotarpis, per kurį Paslaugų teikėjasužregistruoja Paslaugų gavėjas pranešimą apie Sistemos sutrikimą ir imasi veiksmų sutrikimui pašalinti. Paslaugų gavėjas teikia Paslaugų teikėjo nurodytu pagalbos tarnybos telefono numeriu, el. paštu arba registruoja Paslaugų teikėjo Pagalbos sistemoje.
1.18. Klaida  –  įvykis, kuomet kažkas Sistemoje neveikia taip, kaip numatyta Sistemos dokumentacijoje ir sukelia (arba gali sukelti) Sistemos arba jos atskirų komponentų funkcionavimo sutrikimus, duomenų praradimus ar sugadinimus.
1.19. Nekritinė klaida – klaida nedaranti įtakos Sistemos veikimui, tačiau įtakojanti naudotojo darbą su Sistema ir reikalaujanti veiksmų, užtikrinančių tolimesnį naudotojo darbą su Sistema;
1.20.  Kritinė klaida – klaida nutraukianti visos Sistemos arba jos dalies veikimą, įskaitant, bet neapsiribojant:
1.20.1. Negalima prisijungti prie Sistemos;
1.20.2. Sistema veikia nestabiliai (neįvykdomi atliekami veiksmai, rodomi sisteminiai klaidų pranešimai, neišsaugomi įrašai ar rinkmenos);
1.20.3. [bookmark: _Hlk75526393]Negalima naudotis Sistemos pagrindinėmis funkcijomis (naujų užduočių registravimas, paskelbimas, vykdymas, duomenų įvedimas, koregavimas);
1.21. Techninė specifikacija arba TS – dokumentas, kuriame apibūdintas pirkimo objektas.
1.22. Priėmimo-perdavimo aktas arba Aktas - perdavimo–priėmimo aktas arba kitas lygiavertis dokumentas, pasirašomas abiejų Sutarties Šalių, kuriame detaliai (tiksliai nurodant kiekius, apimtis, objektus ir kitą reikšmingą informaciją) nurodomos Paslaugų teikėjo faktiškai Paslaugų gavėjui suteiktos Paslaugos, atitinkančios Techninės specifikacijos nuostatas. 

2. [bookmark: _Hlk75526437][bookmark: _Hlk75526413][bookmark: _Hlk46986110]PIRKIMO OBJEKTO PAVADINIMAS IR JO KIEKIAI/ APIMTYS
2.1. Paslaugų gavėjas numato įsigyti įmokų surinkimo paslaugą per SĮ „Vilniaus miesto būstas“ internetinę klientų savitarnos sistemą, suteikiant galimybę atsiskaityti bankiniu pavedimu, naudojant Mokėjimo inicijavimo paslaugą (MIP).
2.2. Paslaugų gavėjas vykdydamas pirkimą, siekia šių pagrindinių tikslų: suteikti savo Klientams galimybę mokėstį už Paslaugų gavėjo suteiktas paslaugas, sumokėti SĮ „Vilniaus miesto būstas“ savitarnos sistemoje.
2.3. Pirkimo objektą sudaro:
2.3.1. Mokėjimo operacijų kiekis pagal Paslaugų gavėjo poreikį sutarties galiojimo laikotarpių – 40 000 .
2.3.2. Perkančioji organizacija, sutarties galiojimo metu, gali keisti mokėjimo operacijų skaičių, apmokėjimas vykdomas pagal faktiškai atliktas operacijas.
2.4. [bookmark: _Hlk75526451]Pirkimo objektas nėra skaidomas į pirkimo objekto dalis.
2.5.  Kiekiai/ Apimtys: Perkamas Paslaugų kiekis yra preliminarus.
2.6. Paslaugų teikėjas visas galimas išlaidas įskaičiuoja į Paslaugų įkainį ir (ar) kainą. Siūlomame įkainyje ir (ar) kainoje turi būti įskaičiuotos visos Paslaugų teikėjo išlaidos ir mokėtini mokesčiai, būtini tinkamam Sutarties įvykdymui.
2.7. Paslaugų teikėjas prisiima visą riziką dėl ne nuo Paslaugų gavėjo priklausančių aplinkybių, dėl kurių padidės su Sutarties vykdymu susijusios Paslaugų teikėjo išlaidos ir Sutarties vykdymas taps sudėtingesnis (Paslaugų teikėjui padidės įsipareigojimų vykdymo kaina). Paslaugų kaina ir (ar) įkainiai jokiais atvejais nebus didinami, išskyrus Pirkimo sąlygose nustatytus kainos ir (ar) įkainių peržiūros procedūros atvejus.
3. REIKALAVIMAI PIRKIMO OBJEKTUI
3.1. [bookmark: _Hlk75790470]Bendroji dalis
3.1.1. Paslaugų teikėjas turi užtikrinti galimybę didžiųjų ir mažųjų Lietuvoje teisėtai veikiančių Bankų klientams inicijuoti Bank link ar MIP paslaugą 24 (dvidešimt keturias) valandas per parą 7 (septynias) dienas per savaitę, išskyrus atvejus, kai vykdomi planiniai techninės priežiūros ir (ar) informacijos apdorojimo darbai, apie kuriuos Paslaugų gavėjas buvo informuotas iš anksto šalių nustatyta tvarka ir terminais. Kurie aprašyti techninės specifikacijos 3.5.4 punkte.
3.1.2. Mokėjimo įstaigų sąrašas gali būti keičiamas Paslaugų teikėjo tik tais atvejais, kai mokėjimo įstaiga nutraukia veiklą Lietuvoje, bankrutuoja, taip pat kai mokėjimų įstaigų sąrašas yra praplečiamas. Paslaugų teikėjas apie pasikeitusį mokėjimo įstaigų sąrašą privalo raštu informuoti Paslaugų gavėja prieš 60 (šešiasdešimt) kalendorinių dienų, išskyrus tuos atvejus, kai objektyviai tai neįmanoma, pavyzdžiui, dėl vėlesnio informacijos gavimo apie mokėjimo įstaigos veiklos nutraukimą/bankrotą. 
3.1.3. Pasalugų teikėjas neturi riboti savo sistemos funkcionalumo remiantis sąvoka didieji ir mažieji bankai, t. y. turi palikti savo sistemoje numatytą standartinę galimybę atsiskaityti ir per kitas mokėjimo įstaigas, kurios neapima sąvokos didieji ir mažieji bankai.
3.1.4. Pasalugų teikėjas privalo būti registruotas kaip Lietuvos finansų rinkos dalyvis Lietuvos Banke ir turėti galiojančią licenciją.
3.1.5. Paslaugos veikimo aprašymas ir reikalavimai
3.1.5.1.  Mokėjimų elektroninėje savitarnos svetainėje procedūra
3.1.5.2.  Mokėtojas Paslaugų gavėjo internetinėje savitarnos  svetainėje inicijuoja mokėjimą, spaudžiant mygtuką „Mokėti“. Mokėtojas nukreipiamas į Sistemos puslapį, kuriame Mokėtojas iš pateikto bankų sąrašo pasirenka  banką. Iš Paslaugų gavėjo internetinės savitarnos  svetainės esančios kliento paskyros į Sistemos puslapį persikelia Mokėtojo informacija: vardas, pavardė, el.paštas, mokėtina suma, unikalus mokėjimo operacijos numeris (užsakymo numeris), mokėjimo paskirties laukas (Paslaugų gavėjas turi turėti galimybę mokėjimo paskirties lauke pateikti reikiamus duomenis įmokai identifikuoti), kita reikalinga informacija kuri bus suderinta diegimo metu.
3.1.5.3.  Mokėtojas patvirtina mokėjimą, po kurio jis nukreipiamas atgal į Paslaugų gavėjo internetinę savitarnos svetainę, arba atšaukia mokėjimą, po kurio jis nukreipiamas atgal į Paslaugų gavėjo internetinę savitarnos svetainę.
3.1.5.4.  Mokėtojui atlikus mokėjimą, operacijos sėkmės ar nesėkmės atveju, Paslaugų teikėjo Sistema rodo atitinkamus informacinius pranešimus. 
3.1.5.5.  Mokėtojui atlikus mokėjimą, operacijos sėkmės ar nesėkmės atveju, Paslaugų teikėjo Sistema pateikia informacinį pranešimą Mokėtojui su detalia mokėjimo informacija, Sistemos diegimo metu suderintu būdu (pvz.: Mokėtojo nurodytu el. paštu,  Paslaugų teikėjo Sistemos lange, arba kitu Sistemos diegimo metu suderintu būdu). 
3.1.5.6. Mokėtojui atlikus mokėjimą internetinėje savitarnos svetainėje, lėšų pervedimas vykdomas tiesiogiai į Paslaugų gavėjo Banko sąskaitą, pinigai pervedami  nedelsiant (neskaitant laiko kuris reikalingas sisteminių operacijų vykdymui), neužlaikant lėšų Paslaugų teikėjo Banko sąskaitoje, ir ne vėliau kaip sekančią kalendorinę darbo dieną, jeigu apmokėjimas buvo atliktas savaitgalio ar švenčių dienomis.
3.1.5.7.  Pirkėjo sistema gauna iš Paslaugų teikėjo Sistemos į nurodytą elektroninį adresą ataskaitą apie atliktą operaciją arba nepavykusią negrynųjų pinigų pervedimo operaciją, kurioje nurodomas mokėjimo operacijos unikalus numeris, Mokėtojo vardas ir pavardė arba pavadinimas (jeigu Mokėtojas juridinis asmuo), Bankas, apmokėta suma, kiti Paslaugų gavėjo ir Paslaugų teikėjo diegimo metu sutarti duomenys.
3.1.5.8.  Paslaugų gavėjoi turi būti suteikta galimybė dėl detalesnių ataskaitų jungtis prie Paslaugų teikėjo Sistemos.
3.1.5.9. [bookmark: _Hlk75791391] Reikalavimai atsiskaitymo finansinėms ataskaitoms 
3.1.5.10. [bookmark: _Hlk76112946] Paslaugų teikėjas, dienos ataskaitas visoms per 1 (vieną) dieną surinktoms pinigų sumoms įsipareigoja pateikti iki kitos darbo dienos 12:00 val. Jeigu tai yra ne darbo diena — iki pirmos po jos einančios darbo dienos 12:00 val. Dienos ataskaitą Paslaugų teikėjas turi pateikti elektroniniu paštu arba suteikti Paslaugų gavėjuii prisijungimą prie dienos ataskaitos duomenų bazės. Ataskaitinio mėnesio ataskaitas Paslaugų teikėjas turi pateikti Paslaugų gavėjui iki kito mėnesio 2-os (antros) kalendorinės dienos 24 val. (jeigu tai ne darbo diena — iki pirmos po jos einančios darbo dienos 24 val.). Ataskaitoje turi būti nurodoma ataskaitos išsiuntimo data, ataskaitinis periodas, ataskaitinio mėnesio įmokų suma (jos detalizavimas) bei kita abiejų šalių diegimo metu suderinta informacija. Ataskaita turės būti pateikiama šalių suderintu būdu: elektroniniu paštu, raštu arba kitu šalims priimtinu būdu. Atsiskaitymų valdymo ir ataskaitų sistema turi būti realizuota taip, kad visi duomenys susiję su Paslaugų gavėju nebūtų ištrinami negrįžtamai visą duomenų saugojimo laikotarpį, nurodytą Paslaugų teikėjo  sąlygose ar LR teisės aktuose.
3.1.6. Techniniai reikalavimai
3.1.6.1. Bendri techniniai reikalavimai 
3.1.6.2. Klientų elektroniniai atsiskaitymai bus vykdomi elektroninėje savitarnos svetainėje, kurią diegia ir administruoja Paslaugų gavėjas. Paslaugų teikėjas turi užtikrinti tinkamą įmokų priėmimą, mokėjimo operacijų valdymą ir duomenų apdorojimą per Paslaugų teikėjo Sistemą naudojant interneto prieigą. 
3.1.6.2.1. Įmokų mokėjimo internetu paslaugos turi tenkinti sekantį informacinį apkrautumą:
· Vienu metu aptarnaujamų vartotojų skaičius — ne mažiau 100;
· Transakcijų internetinėje svetainėje per dieną skaičius ne mažiau kaip 100. 
· Paslaugų teikėjo Sistema privalo grąžinti į Pirkėjo elektroninę savitarnos svetainę  sėkmingo/nesėkmingo apmokėjimo pranešimus (pvz.: JSON, XML arba lygiaverčiais formatais).
· Paslaugų teikėjas turi užtikrinti galimybę pritaikyti pradinį Sistemos puslapį pagal Paslaugų gavėjo poreikius (įkelti savo logotipą, spalvas).
3.1.6.3. Reikalavimai konfigūravimui
3.1.6.4. Paslaugų gavėjas turi turėti galimybę savarankiškai nustatyti ir ateityje keisti, kuriuos  Bankus, atsiskaitymo būdus leisti naudoti savo internetinėje savitarnos svetainėje.
3.1.6.5. Paslaugų gavėjas turi turėti galimybę, įmokas gauti tiesiogiai į savo sąskaitą, neužlaikant pinigų Paslaugųeikėjo sąskaitoje.
3.1.6.6. Paslaugų gavėjas turi turėti galimybę savarankiškai pakeisti sąskaitą į kurią gauna įmokas.
3.1.6.7. Paslaugų gavėjas turi turėti galimybę gauti finansines ataskaitas apie pervedimus el. paštu, ir/arba prisijungus prie Paslaugų teikėjo savitarnos sistemos.
3.1.7. Saugumo reikalavimai
3.1.7.1. Duomenys, kuriais keičiamasi saugiais viešo ryšio kanalais, turi būti šifruojami (duomenų perdavimas). Paslaugų teikėjas siūlo konkrečius šifravimo metodus, kurie suderinami diegimo metu.
3.1.7.2. Paslaugų teikėjas privalo laikytis teisės aktų reikalavimų, nustatančių duomenų apsaugą bei teikti Paslaugas taip, kad visi su teikiamomis paslaugomis susiję veiksmai atitiktų 2016 m. balandžio 27 d. Europos Parlamento ir Tarybos reglamentą (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas).
3.1.7.3. Paslaugų teikėjas užtikrina Sistemos atitiktį galiojantiems kibernetinio saugumo, taikomo valstybės informaciniams ištekliams, reikalavimams.
3.1.8. Diegimo reikalavimai
3.1.8.1. Paslaugų teikėjas savo sąskaita suderina savo sistemas taip, kad jos atitiktų Paslaugų gavėjas keliamus reikalavimus ir atlieka paruošiamuosius darbus, reikalingus Paslaugos teikimui pilna apimtimi, ne vėliau kaip per 10 darbo dienų nuo Sutarties įsigaliojimo dienos.
3.1.8.2.  PaslaugųTeikėjas nemokamai konsultuoja Paslaugų gavėjo atstovus arba Paslaugų gavėjo nurodytas trečiąsias šalis Paslaugos diegimo klausimais.
3.1.8.3. Paslaugų teikėjo sistemos integraciją su Paslaugų gavėjoelektronine savitarnos svetaine atlieka Paslaugų gavėjas arba jo atstovai.
3.1.8.4. Paslaugų gavėjui atlikus reikiamas integracijas Paslaugų gavėjo testinėje aplinkoje, Paslaugų teikėjui atlikus paruošiamuosius darbus, vykdomas paslaugos testavimas Paslaugų gavėjo testinėje aplinkoje. Paslaugų teikėjui ir Paslaugų gavėjui patvirtinus, kad paslauga veikia tinkamai, integracija perkeliama į Paslaugų gavėjo darbinę aplinką. Paslaugų teikėjas pakartotinai atlieka paruošiamuosius darbus (jei tokie reikalingi), vykdomas pakartotinis paslaugos testavimas Paslaugų gavėjo darbinėje aplinkoje. Paslaugų teikėjas ir Paslaugų gavėjas turi raštu patvirtinti, kad paslauga veikia tinkamai.
3.2. Reikalavimai dokumentacijai
3.2.1. Paslaugų teikėjas pasirašęs sutartį su Paslaugų gavėju privalės pateikti techninę dokumentaciją per 3 darbo dienas nuo sutarties pasirašymo datos. Techninę dokumentacija sudaro:
3.2.1.1. Sistemos naudotojų vadovas kuriame aprašytos pagrindinės, standartinės Sistemos naudotojo operacijos ir priežiūros procesai taip, kad juos būtų galima atlikti be Paslaugų teikėjo įsikišimo.
3.2.1.2. Sistemos integravimo instrukcijos - aprašyta sistemos integravimo sąsaja (API) bei jos panaudojimas (užklausos ir atsakymai).
3.3. Komunikacijos priemonės
3.3.1.1. [bookmark: _Hlk76112395]Paslaugų teikėjas, sutarties vykdymui, privalo turėti veikiančią Pagalbos sistemą, kuri būtų prieinama Pirkėjui 24 valandas per parą ir 7 dienas per savaitę.
3.3.2. Paslaugų gavėjas klaidas ir vystymo užklausas registruoja Pagalbos sistemoje. Skubiais atvejais Paslaugų gavėjas apie klaidas praneša Paslaugų teikėjui telefonu, elektroniniu paštu ir vėliau registruoja užklausą Pagalbos sistemoje.
3.4. Paslaugos pasiekiamumas
3.4.1. [bookmark: _Hlk75790525]Paslaugų teikėjas turi užtikrinti didžiųjų ir mažųjų Lietuvoje teisėtai veikiančių Bankų klientams galimybę inicijuoti Bank link ar MIP paslaugą 24 (dvidešimt keturias) valandas per parą 7 (septynias) dienas per savaitę, išskyrus atvejus, kai vykdomi planiniai techninės priežiūros ir (ar) informacijos apdorojimo darbai, apie kuriuos Paslaugų gavėjas buvo informuotas iš anksto šalių nustatyta tvarka ir terminais, kurie aprašyti punkte 3.5.4.
3.4.2. Paslauga teikiama Sutarties galiojimo laikotarpiu.
3.5. Paslaugos palaikymo reikalavimai
3.5.1. Palaikymo paslaugos galiojimas
3.5.1.1. Palaikymo paslauga galioja Sutarties galiojimo laikotarpiu ir apima Sistemos techninę priežiūrą, palaikymą, pagalbą ir konsultavimą, klaidų ir gedimų šalinimą. 
3.5.2. Paslaugos palaikymo, konsultavimo, reakcijos, klaidų sprendimo laikai
3.5.2.1. Palaikymo paslauga turi būti pasiekiama (priimami Pirkėjo pranešimai apie sutrikimus Pasalugų teikėjo Sistemoje ir sutrikimų šalinimas) 24 valandos per parą ir 7 dienos per savaitę.
3.5.2.2. Reakcijos laikas skaičiuojamas nuo problemos užregistravimo laiko Paslaugų  teikėjo Pagalbos sistemoje:
3.5.2.2.1. Kritinės klaidos atveju - iki 1 val.
3.5.2.2.2. Nekritinės klaidos atveju - iki 4 val.
3.5.2.3. Klaidų sprendimas, pašalinimas turi būti vykdomas:
3.5.2.3.1. Kritinės klaidos atveju - iki 2 val.
3.5.2.3.2. Nekritinės klaidos atveju - iki 8 val.
3.5.3. Konsultavimas ir pagalba
3.5.3.1. Pagalba nuotoliniu būdu, konsultacijos telefonu arba elektroniniu paštu turi būti teikiama be papildomo užmokesčio. Paslaugų gavėjas turi teisę gauti pagalbą nuotoliniu būdu ir išsamų atsakymą telefonu arba elektroniniu paštu į bet kokį klausimą, susijusį su naudojama Sistema ir jos veikimu. Paslaugų gavėjo darbuotojai (-os) konsultuojami darbo dienomis nuo 08:00 iki 17:00 valandos, tačiau iš anksto suderinus su Paslaugų gavėju ir Paslaugų teikėju, darbuotojų konsultacijos gali būti teikiamos ir ne darbo metu.
3.5.4. Sistemos palaikymas
3.5.4.1. Visi Paslaugų teikėjo iniciatyva atliekami veiksmai ir pokyčiai (versijų atnaujinimai, periodiniai profilaktikos darbai) turi būti iš anksto suderinti su Paslaugų gavėju. Šie veiksmai ir pokyčiai Sistemoje yra kvalifikuojami kaip Paslaugų teikėjo sąskaita teikiamos Sistemos priežiūros paslaugos. Su Paslaugų gavėju suderinus Sistemos priežiūros Paslaugų teikimą, kuris turi būti atliekamas ne ilgiau kaip per 36 valandas, Paslaugų teikėjas, Paslaugų gavėjui elektroniniu paštu ne vėliau kaip per 3 (tris) darbo dienas turi pateikti:
3.5.4.1.1.  planuojamų veiksmų aprašymus,
3.5.4.1.2.  numatomą pradžią ir pabaigą,
3.5.4.1.3.  atlikimui reikalingas Paslaugų gavėjo dalyvavimo aprašymas,
3.5.4.1.4. Paslaugų gavėjo funkcijos, reikalingi Paslaugų gavėjo resursai,
3.5.4.1.5.  veiksmų įtaką kitiems Sistemos naudotojams veiksmų atlikimo metu ir įtaką Sistemos naudotojams po pokyčių įdiegimo.
3.5.4.2. Jeigu atlikti Sistemos priežiūros pakeitimai sąlygoja pokyčius kitų Sistemos naudotojų darbe ar Sistemos atliekamų apskaičiavimų principuose ir rezultatuose, elektroniniu būdu Paslaugų teikėjas Paslaugų gavėjui nemokamai pateikia raštu išdėstytus Sistemos naudotojams aktualių pakeitimų aprašymus, naudotojų naudojimosi instrukcijas.
3.5.5. Klaidų ir gedimų šalinimas
3.5.5.1. Paslaugų teikėjas užtikrina nemokamą esamos Sistemos klaidų, atliktų pakeitimų klaidų, netikslumų, kurie neatitinka esamos Sistemos funkcinių reikalavimų dokumentų, taisymą, sugadintų duomenų dėl Sistemos netinkamo veikimo atstatymą.
3.5.5.2. Paslaugų gavėjo ir Paslaugų teikėjo atstovai išanalizuoja situaciją ir priima klaidų pašalinimo sprendimus. Atskiru Paslaugų gavėjo atstovo prašymu, Paslaugų teikėjo atstovas informuoja Paslaugų gavėja apie galimas priimtų sprendimų pasekmes ir jų pašalinimo sprendimus.
3.5.5.3. Paslaugų gavėjas užtikrina kvalifikuotą (detaliai aprašoma situacija, kokie atliekami veiksmai iki klaidos atsiradimo, pateikiami pilno vaizdo ekranvaizdžiai kiekvienam iš veiksmų) galimų Sistemos klaidų apibūdinimą, sudaro sąlygas Paslaugų teikėjo personalui susipažinti su Sistemos kompiuterine infrastruktūra ir galimais konfigūracijų pakeitimais, išbandyti preliminarius sprendimų variantus ir garantuoja Paslaugų teikėjo parengtų pataisymų įdiegimą.
3.5.5.4. Paslaugų teikėjas išanalizuoja klaidas, nustato priežastis, parengia būtinus Sistemos pataisymus ir įdiegia pakeitimus Paslaugų gavėjui. Atskiru Paslaugų gavėjo atstovo prašymu, Paslaugų teikėjo atstovas informuoja klaidų atsiradimo priežastis.
3.5.5.5. Įvykus kritinei klaidai Paslaugų gavėjo atstovai nedelsiant susisiekia (telefonu arba per pagalbos sistemą) tiesiogiai su Paslaugų teikėjo atstovais ir pateikia pilną incidento aprašymą.
3.5.5.6. Kritinės klaidos atveju Paslaugų teikėjo atstovai išanalizuoja situaciją ir raštu pateikia Paslaugų gavėjui pašalinimo sprendimus, informuodami Paslaugų gavėja apie galimas priimtų sprendimų pasekmes. Paslaugų teikėjui aptikus darbinėje Paslaugų gavėjo aplinkoje kritinę klaidą, jis įsipareigoja informuoti apie tai Paslaugų gavėja.
3.5.5.7. Įvykus nekritinei klaidai Paslaugų gavėjui pastebėjus Sistemos darbo trūkumus, kurie nesustabdo Sistemos darbo, Paslaugų gavėjas praneša apie tai Paslaugų teikėja. Paslaugų teikėjo  atstovui pateikiamas pilnas incidento aprašymas. Jei klaidos atsirado dėl Paslaugų gavėjo kaltės, Paslaugš gavėjo pageidaujama forma pateikti rekomendacijas, kaip jas pašalinti;
3.5.5.8. Paslaugų gavėjas užtikrina, kad Sistemos naudotojai žinotų, kas iš Paslaugų gavėjo specialistų yra atsakingas ir gali patarti Sistemos naudojimo klausimais ir kuris atsakingas už informacijos apie Sistemos sutrikimus pateikimą Paslaugų teikėjui;
3.5.5.9. Klaida nebenagrinėjama toliau, jei (nebent Paslaugų gavėjas įrodo klaidos buvimą kitais būdais):
3.5.5.9.1. patikslinimo metu nustatyta, kad už klaidos pataisymus atsakingas Sistemos naudotojas (pvz., Sistemos administratorius);
3.5.5.9.2. klaidos įvyksta dėl naudotojo darbo vietoje įdiegtos netinkamos programinės įrangos arba įdiegtos programinės įrangos netinkamų nustatymų;
3.5.5.9.3. kai klaida įvyksta dėl Sistemos korektiškam veikimui rekomenduojamų parametrų nustatymų nesilaikymo;
3.5.5.9.4. kai Paslaugų teikėjui nepavyksta atkartoti klaidos ir klaida nesikartoja daugiau negu 3 mėnesiai.
3.5.5.9.5. Kai Paslaugų teikėjui nepavyksta atkartoti klaidos bet klaida pasikartoja daugiau negu 2 kartus per 3 mėnesius, Paslaugų teikėjas privalo surasti būdą atkartoti klaidą arba kitų priemonių pagalbą suprasti problemos esmę ir pašalinti klaidų atsiradimo priežastį.
4. REIKALAVIMAI PASLAUGŲ VALDYMUI
4.1. [bookmark: _Hlk40957178][bookmark: _Hlk75526604]Paslaugų teikėjas paskiria savo atstovus koordinuoti paslaugų sutarties vykdymą. Paslaugų diegimo laikotarpiu visi klausimai raštiškai derinami su Paslaugų gavėjo (jos paskirtu ir/ ar įgaliotu asmeniu).
5. PASLAUGŲ GAVĖJO IR PASLAUGŲ TEIKĖJO ĮSIPAREIGOJIMAI
5.1. Paslaugų gavėjo įsipareigojimai:
5.1.1.Bendradarbiauti su Paslaugų teikėju, teikiant reikalingą informaciją Užsakymų ir (ar) Sutarties vykdymo metu.
5.1.2. Priimti iš Paslaugų teikėjo jo kokybiškai suteiktas Paslaugas, atitinkančių teisės aktų ir Užsakyme ir (ar) Sutartyje numatytų Paslaugų reikalavimus, ir tinkamai bei laiku atsiskaityti su Paslaugų teikėju Sutartyje numatytomis  sąlygomis.
5.1.3. Už kokybiškai suteiktas paslaugas Paslaugų gavėjas atsiskaito per 30 (trisdešimt) kalendorinių dienų nuo sąskaitos išrašymo ir pateikimo „SABIS“ informacinėje sistemoje.
5.2. Paslaugų teikėjo įsipareigojimai:
5.2.1. Teikti Paslaugas profesionaliai, kokybiškai ir laiku, Sutartyje nustatyta tvarka, Lietuvos Respublikoje galiojančiais įstatymais ir kitais teisės aktais reglamentuojančiais Paslaugų teikimą.

